ועדת העבודה, הרווחה והבריאות, כנסת 20, פרוטוקול מספר 575, 2017-07-12 08:15

אלי אלאלוף: בוקר טוב, אפשר להתחיל, כולם פה.

אלי אלאלוף: היום ה-12 ביולי 2017, י"ח בתמוז תשע"ז, השעה 08:45.

אלי אלאלוף: הצעת חוק חופשה שנתית (עדכון מס' 17) (חופשה ביום שמתקיימות בו בחירות מקדימות במפלגה שבה העובד חבר).

אלי אלאלוף: הצעה של חברי הכנסת יואב קיש ודוד ביטן.

אלי אלאלוף: אז אני חושב שאחרי הדיונים השונים הגיעו לאיזה נוסחה, אז אולי היועצת המשפטית שלנו תציג לנו את הנוסחה ואם זה מקובל אז נוכל לסיים את זה מהר.

אלי אלאלוף: סליחה שאני מתחיל בהודעה.

אלי אלאלוף: אחד האנשים הפעילים מפלגתית, שפעילים בעיקר בחברה ובמיוחד בקרב העדה המרוקאית, נפטר הבוקר.

אלי אלאלוף: שאול בן שמחון, איש פעיל מאד, איש ההסתדרות הרבה הרבה מאד שנים, איש אשדוד, הלך לעולמו הבוקר.

אלי אלאלוף: יהיה זכרו ברוך.

אלי אלאלוף: בבקשה.

<נעה בן שבת: בעקבות הדיון הקודם שבו אנחנו דיברנו על כך שמעגנים את הזכות של העובד לצאת ביום הבחירות המקדימות, שהמעסיק לא ימנע ממנו את היציאה לשם כך, אז בעצם הצעת החוק עוברת לאכסניה של חוק המפלגות.

<נעה בן שבת: לפי מה שמוצע כאן, עובד שהוא חבר במפלגה יוכל להיעדר מעבודתו ביום שבו מתקיימות בחירות מקדימות כאלה.

<נעה בן שבת: אנחנו מדברים על בחירות מועמדי המפלגה לתפקיד יושב ראש המפלגה או חבר הכנסת ובמקרים האלה הוא צריך למסור למעסיק שלו הודעה על כך שהוא עומד לצאת ועל משך ההיעדרות הצפוי – 14 ימים מראש לפחות, כדי שהמעסיק יוכל להיערך בהתאמה.

<נעה בן שבת: עכשיו השאלה היא איך הוא לוקח את ההיעדרות ומה - - -

מאיר כהן: על מה הצבענו בקריאה הראשונה?

מאיר כהן: מה הייתה לשון החוק?

יואב קיש: יום או חלק מהיום.

יואב קיש: או חצי יום.

<נעה בן שבת: חצי יום.

<נעה בן שבת: דובר על חצי יום.

יואב קיש: לא, גם יום.

יואב קיש: היה כתוב יום או חצי יום.

יואב קיש: אני לא טועה.

<נעה בן שבת: דובר על זה שזה חצי יום, אבל חצי היום זה מן חריגה מהכלל.

יואב קיש: לא, רגע, שאלת הבהרה.

יואב קיש: אני זוכר שהיה כתוב יום או חצי יום.

יואב קיש: את טוענת שזה לא מה שנאמר?

<נעה בן שבת: בנוסח היה כתוב – בתוספת חצי יום כאמור שהוא יכול להיעדר.

מאיר כהן: זה חוק אחר.

מאיר כהן: בסדר, אני לא אקח את זה לוועדת הכנסת, אבל כעיקרון אני רוצה שתדעו שזה חוק אחר.

מאיר כהן: אנחנו הצבענו בקריאה הראשונה על חצי יום.

מאיר כהן: עכשיו משנים, מדברים על יום.

<נעה בן שבת: לא, אני רק רוצה להסביר את התגלגלות העניינים.

יואב קיש: לא, סליחה, אני רוצה לדייק, כי אני זוכר.

יואב קיש: החוק הרי מדבר על ימים שבהם אפשר לבחור להגדיר כיום כחופשה שנתית.

יואב קיש: הוספנו את יום הפריימריז, ואז בהגדרה, בגלל שהחוק מדבר על יום, מה שעשינו הוא שהוספנו גם אפשרות לחצי יום.

יואב קיש: בזה את צודקת.

יואב קיש: מה שכתוב בחוק זה רק האפשרות לחצי יום, אבל בחוק עצמו, ברגע שאתה מוסיף את ההגדרה, זה מיד מוגדר כיום.

יואב קיש: זה מה שאני זוכר בחקיקה ולכן אני - - -

מאיר כהן: לא, לא, חצי יום.

<נעה בן שבת: גם בהצעת החוק הטרומית וגם בהצעה הראשונה דובר על חצי יום, אבל אני רוצה לציין שההתנגדות לחצי יום לא באה מצד חברי הכנסת.

<נעה בן שבת: לא חברי הכנסת ביקשו להרחיב ליום חופשה, אלא דווקא אני מדברת על יחידת הממונה על השכר, משרד העבודה, משרד המשפטים, כולם אמרו ימי חופשה ניתנים בימים שלמים.

<נעה בן שבת: ולכן ככל שמדובר בימי חופשה, בקשתם הייתה שיום חופשה יינתן כיום שלם.

<נעה בן שבת: אפשר לבוא ולהגיד יום חופשה יהיה גם הוא חצי יום.

<נעה בן שבת: אפשר לעשות את זה, אבל הם מדברים על הנזק שייגרם כתוצאה מכך, גם על התפיסה, על ספירת ימי החופשה.

<נעה בן שבת: אחרי זה אנחנו צריכים לדון מה קורה עם יום חופשה אחר, אם לקבוע לגביו אילוצים.

<נעה בן שבת: ולכן, כך הבנתי, מבחינתם הם מעדיפים לדבר על יום חופשה מלא ואם ההיעדרות היא היעדרות משעות, אז היעדרות היא על חשבון העובד.

<נעה בן שבת: היעדרות ללא תשלום, חופשה ללא תשלום.

<נעה בן שבת: אמרו לנו שחופשה ללא תשלום צריכה לשמש דווקא - - -

מאיר כהן: רגע, אם זה שעות?

מאיר כהן: אם אני בא ומדפיס, אז מקזזים לי את השעות האלה מהחופשה השנתית?

אלי אלאלוף: לא, מהעבודה, משכר העבודה.

מאיר כהן: משכר העבודה.

מאיר כהן: כלומר באחד אם אני לוקח יום, אז אני אוכל יום חופש.

מאיר כהן: אם אני לוקח שעות זה על חשבוני.

יואב קיש: נכון.

<אורלי ישי-גנץ: אדוני, לא מדויק.

<אורלי ישי-גנץ: ברשותך, אם אפשר לדייק.

מאיר כהן: למה לא?

אלי אלאלוף: סליחה, שם ותפקיד.

אלי אלאלוף: התרגלתם לא?

<אורלי ישי-גנץ: ודאי אדוני, תודה לך.

<אורלי ישי-גנץ: אורלי ישי-גנץ ממשרד האוצר.

<אורלי ישי-גנץ: יש להבחין בין המגזר הציבורי למגזר הפרטי באשר לשאלה זו.

<אורלי ישי-גנץ: במגזר הציבורי, אם אדם מעביר כרטיס ויוצא למספר שעות, זה יכול לבוא על חשבון ימי החופשה השנתית, הוא יכול לבקש ואין מניעה.

<אורלי ישי-גנץ: במגזר הפרטי בחלק מהמקומות זה יורד מהשכר וחלק כן.

<אורלי ישי-גנץ: זה התאחדות התעשיינים תוכל להשיב יותר טוב, אני מניחה.

<אורלי ישי-גנץ: אבל יש להבחין בין שני המגזרים וזה לא בכל המעסיקים.

<נעה בן שבת: אז אין לכם התנגדות שגם על חשבון החופשה השנתית זה יהיה בחלקי יום?

<נעה בן שבת: כי אני הבנתי שאתמול ניהלתם על זה מלחמה קשה ביותר, אתמול ושלשום.

<נעה בן שבת: אם אין לכם בעיה, עדיף.

<קריאה: אורלי, את מנהלת את המצב הקיים, לא את ה - - -

<אורלי ישי-גנץ: אני מתארת את המצב, אני נותנת מענה לשאלתו של כבוד חבר הכנסת.

<קריאה: לא, אני שואל לגבי הצעת החוק.

<נעה בן שבת: אז אפשר לכתוב את זה גם כך בהצעת החוק.

<נעה בן שבת: אך כך, אם בעצם מתברר מדברייך שלמרות הדברים שנאמרו ובאמת המאבק שניהלתם על העניין הזה, גם שלשום וגם אתמול, אין בעיה לקחת את החופשה בחלקי ימים, אז בואו נכתוב את הדברים האלה כחלקי יום חופשה.

<אורלי ישי-גנץ: בוודאי, בוודאי.

<אורלי ישי-גנץ: גברתי, עמדתנו עומדת בעינה.

<אורלי ישי-גנץ: אני נתתי מענה לשאלתו של חבר הכנסת - - -

<נעה בן שבת: בסדר, אם כך התשובה שלך, אז ממילא אפשר לשנות גם את הנוסח.

<אורלי ישי-גנץ: לא, לא.

<אורלי ישי-גנץ: הסיבה להתנגדות, אנחנו נוכל לפרוש אותה שוב.

<אורלי ישי-גנץ: הדברים ידועים.

<אורלי ישי-גנץ: כבר דנו בדברים.

<נעה בן שבת: לא, את תצטרכי להסביר את הסיבה להתנגדות.

<נעה בן שבת: עכשיו הסיבה להתנגדות ממש לא מובנת, לאור דברייך.

<נעה בן שבת: עד עכשיו אמרתם כל הזמן שימי חופשה, אתם רוצים להסתכל עליהם כימים שלמים, גם למטרה שהעובד באמת ייצא ויתאוורר וגם למטרה של יום שלם ואתם התעקשתם על העניין הזה של יום חופשה.

<נעה בן שבת: אם אתם אומרים עכשיו – עולה מדברייך – שאפשר גם במגזר הפרטי וגם במגזר הציבורי - - - אז אפשר - - -

דוד ביטן: מה זה, העבירו את זה לחוק מימון מפלגות בסוף?

<אורלי ישי-גנץ: - - - אחרת לחלוטין.

<אורלי ישי-גנץ: - - - יש לכך מספר השלכות.

מאיר כהן: זה הסיכום שלכם.

דוד ביטן: לא סיכמנו כלום.

<אורלי ישי-גנץ: יש מספר השלכות.

<אורלי ישי-גנץ: ברגע שאותו עוד יוצא לחלקיות - - - אז - - -

מאיר כהן: זה עבר לחוק מימון מפלגות?

אלי אלאלוף: לא, מה פתאום.

אלי אלאלוף: זה לא עבר לחוק מימון מפלגות.

<נעה בן שבת: זה לא חוק מימון מפלגות.

<נעה בן שבת: חוק המפלגות.

<נעה בן שבת: לא חוק חופשה שנתית- - -

דוד ביטן: מה זה שייך בכלל לחוק המפלגות?

<נעה בן שבת: כי אנחנו אומרים שחלק מהחופשה, אם זה נלקח על חשבון חופשה ללא תשלום, אז זה לא מתאים לחוק חופשה שנתית.

<נעה בן שבת: חוק חופשה שנתית עוסק רק בחופשה השנתית.

<נעה בן שבת: כאן אנחנו מדברים על הזכות ל - - -

דוד ביטן: היום הזה הוא יכול להיות חופשה ללא תשלום.

דוד ביטן: אם יש לו חופש, אז יש לו.

<נעה בן שבת: זה כמו שהזכות להיעדר - - -

דוד ביטן: לא, לא, אני לא מסכים.

<נעה בן שבת: שביום הבחירות יש זכות שקבועה בחוק הבחירות.

<נעה בן שבת: אנחנו - - -

דוד ביטן: אנחנו אמרנו שלא מתקנים פה את זכות העמידה בבג"ץ.

דוד ביטן: ראיתי כבר.

דוד ביטן: כל מה שאמרתי בפעם הקודמת - - -

<נעה בן שבת: לא, אותה התנגדות שלהם תהיה גם בחוק - - -

דוד ביטן: לא, לא, אני לא מסכים.

<נעה בן שבת: ההתנגדויות לא נובעות מזה.

<נעה בן שבת: העמדה הזאת בחוק המפלגות היא עמדה יותר נכונה כאשר אנחנו מדברים על כך שיש אפשרות או לחופשה או לחופשה ללא תשלום.

<נעה בן שבת: זה לא מתאים בחוק חופשה שנתית, שעוסק כולו בימי חופשה.

דוד ביטן: למה זה לא מתאים?

<נעה בן שבת: הוא עוסק כולו בימי חופשה.

<נעה בן שבת: הוא עוסק רק בימי חופשה בתשלום.

<נעה בן שבת: כל עניינו הוא ימי חופשה בתשלום ואנחנו ראינו, יש הוראות על היעדרות על חשבון החופשה השנתית.

<נעה בן שבת: זה נמצא בחוק - - -

דוד ביטן: אז איך את יכולה לתקן בחוק הזה את החוק ההוא?

<נעה בן שבת: אני יכולה.

<נעה בן שבת: אני לא מתקנת את החוק ההוא, אני רק אומרת שהזכות ניתנת על חשבון ימי החופשה, לפי החוק ההוא.

<נעה בן שבת: זה בעצם האמירה.

דוד ביטן: נו, אז בכל זה מתקן תיקוף עקיף, אז מה ההבדל?

<נעה בן שבת: זה לא תיקון עקיף לחוק ההוא, זו אמירה על הזכות של העובד.

<נעה בן שבת: אנחנו מדברים פה על הזכות של העובד.

<נעה בן שבת: ביום הבחירות המוקדמות העובד זכאי לצאת.

דוד ביטן: טוב, תני לי לקרוא את זה רגע.

אלי אלאלוף: כן, בבקשה.

<איה דביר: איה דביר ממשרד המשפטים.

<איה דביר: אני רק אנסה לחדד מהזווית שלנו.

<איה דביר: כל עוד זה נמצא בתוך חוק המפלגות וזה לא נמצא בתוך חוק חופשה שנתית, אז הדרך של ניכוי יום מחייבת - - -

דוד ביטן: עכשיו להתחיל עוד פעם את כל ה - - -

<איה דביר: אם - - - יום מלא על חצי יום, חייבים למצוא פתרון לחצי היום הנוסף.

<איה דביר: ולכן אנחנו סברנו שחייבים בתוך חוק המפלגות, רק יום חופשה מלא - - -

מאיר כהן: בסדר, אבל זה מה שבחוק החדש.

<איה דביר: אני רק כן רוצה לחדד עוד פעם, שאילו היינו נשארים בנוסח שנקרא בדיון הקודם, שמצוי בתוך חוק חופשה שנתית ואז המשמעות היא לוותר על הרעיון של חופשה ללא תשלום, לאפשר רק ניכוי מחופשה שנתית – אז אפשר היה לבוא ולהגיד שעובד, לפחות מבחינתנו – משרד המשפטים – יכול לקחת יום אחד מימי הבחירה שלו ולנצל אותו בשני חצאים.

<איה דביר: בדרך הזאת אנחנו גם חשבנו שאנחנו מגשימים טוב יותר את התכלית של אפשרות לשמירה על סודיות הבחירה, לא לקשר את זה בהכרח ליום הפריימריז ולעשות את זה גם יום בחירה - - -

דוד ביטן: בסדר, אני מוכן לזה, אין לי בעיה.

<איה דביר: אבל אלה בעצם שני מודלים שאפשר לקחת גם סט אחר של פתרונות.

<איה דביר: שניהם אפשריים, אבל משמש ביניהם הוא קשה.

דוד ביטן: אני מסכים - - -

אלי אלאלוף: אבל אמרנו שזה לא ימי בחירה.

אלי אלאלוף: אמרנו אנחנו רוצים את זה בימי החופשה, מחובר לחוק המפלגות.

<איה דביר: ומשכך, המפלגות, אז זה חייב להיות יום חופשה מלא, כי אחרת חייבים למצוא פתרון אחר ליום חופשה בחוק ה - - -

דוד ביטן: למרות שזה תיקון עקיף לחוק חופשה שנתית, הרי זה ברור.

<נעה בן שבת: לא עושים תיקון עקיף לחוק חופשה שנתית.

<נעה בן שבת: מה שעושים זה שאומרים שעל חשבון ימי החופשה שניתנים לפי חוק חופשה שנתית, אפשר לנצל ימים על חשבון החופשה השנתית.

דוד ביטן: או חלק.

<נעה בן שבת: עכשיו, העניין של חלק מיום זה דבר שעלה.

<נעה בן שבת: קיבלתי התנגדות מאד עיקשת מצד הממשלה ליום חופשה.

<נעה בן שבת: כרגע, בתחילת הדיון, הם הסבירו שבכלל, למרות שהם הסבירו שאין ימי חופשה בחלקים, בתחילת הדיון הם הסבירו שיש ימי חופשה בחלקים, ואת זה באמת הייתי רוצה לשמוע ולהבין.

<איה דביר: זה הסכמי.

דוד ביטן: בסדר, אין בעיה - - -

יואב קיש: לא, זה לא טוב חל"ת.

יואב קיש: זה צריך להיות שעות חופש.

יואב קיש: מה הבעיה בלתת לו חופש?

דוד ביטן: איפה כתוב חל"ת?

יואב קיש: הנה, זה חל"ת.

אלי אלאלוף: כן, בבקשה.

<איה דביר: ההסבר שנתנה חברתי בתחילת הדיון, שעון על מערך של הסכמים קיבוצים מיטיבים, שמבטיחים לעובדים שנהנים מאותם הסכמים קיבוציים, ל - - -

אלי אלאלוף: לא, אני לא יכול להבין, כי אני - - - על מה אנחנו מסכימים?

<איה דביר: על יום חופשה שלם, אדוני.

<נעה בן שבת: לא, אדוני, אבל אני מבינה שחברי הכנסת מבקשים לדבר על חלק מיום חופשה - - -

אלי אלאלוף: לא, הוא אומר שלא.

אלי אלאלוף: הוא מסכים.

דוד ביטן: לא, חלק כן.

דוד ביטן: יום שלם – לא.

אלי אלאלוף: אז מה אתם רוצים?

דוד ביטן: הניסוח הזה בסדר גמור.

<נעה בן שבת: לא, אבל הניסוח הזה אומר ככה: או שאתה לוקח יום חופשה שלם ואם אין לך ימי חופשה, או - - -

דוד ביטן: אם אין לך, אז זה יורד לו כדין, ואם יש לו, אז יורד לו ממה שיש לו.

<נעה בן שבת: אבל גם אמירה שההיעדרות היא חלק מיום, וזה כן גם יש פה, שאם ההיעדרות היא חלק מיום אז זה חופשה ללא תשלום; ואם הם אומרים שאין - - -

דוד ביטן: לא, זה גם לא.

דוד ביטן: את זה לא ראיתי כתוב.

<נעה בן שבת: אוקיי, זה כתוב פה, אבל צריך לשנות.

דוד ביטן: לא, או שההיעדרות היא חלק מיום - - -

<נעה בן שבת: אז גם אז דינו כדין חופשה.

דוד ביטן: לא, לזה אני לא מסכים.

אלי אלאלוף: אז מה כן?

דוד ביטן: אם הוא ייקח חצי יום, - - - שעתיים, זה ייחשב לו על החופשה השנתית.

אלי אלאלוף: נשמע את היועץ המשפטי של משרד העבודה.

דוד ביטן: זה מאין את החוק הזה, כי אם הוא יצטרך לשלם על זה מכיסו, אז הוא לא ילך.

יואב קיש: הוא רוצה לנצל את החופשה שלו.

דוד ביטן: מה זה העניין הזה?

דוד ביטן: אני מבקש מיושב הראש להצביע על זה איך שזה.

דוד ביטן: עם כל הכבוד למשרד המשפטים, זה לא מקובל עלי.

יואב קיש: אני רוצה לשאול עוד דבר.

יואב קיש: הנוסח טוב, אבל יש לי בשאלה אחרת הבהרה.

דוד ביטן: לגבי חלק מיום זה ייחשב לו על חשבון החופשה גם כן.

דוד ביטן: אם אין לו כלום, אז זה ייחשב לו חופשה - - -

יואב קיש: הנוסח הוא טוב.

יואב קיש: השאלה שלי היא שאלת הבהרה.

יואב קיש: אנחנו מתייחסים הרי לעובד.

דוד ביטן: כמה אפשר להתווכח על זה?

דוד ביטן: אני אגיד לכם את האמת, הרגתם אותנו.

יואב קיש: אנחנו מתייחסים פה לעובד.

יואב קיש: השאלה אם ברור מזה שהמעסיק מחויב, כי פה בעצם העובד זכאי.

יואב קיש: לא כתוב מה שהמעסיק מחויב לתת, אז השאלה אם זה מובן מאליו.

<נעה בן שבת: זה הצד השני של אותו דבר.

<נעה בן שבת: אם יש לעובד - - -

יואב קיש: זה ברור?

<דין ליבנה: זה ברור.

יואב קיש: אוקיי, תודה רבה.

אלי אלאלוף: כן, בבקשה, היועץ המשפטי של משרד העבודה.

<אור רוזנמן: עורך דין אור רוזנמן, ממשרד העבודה.

<אור רוזנמן: אני רוצה להבהיר את הבעייתיות בחלקי ימי חופשה.

<אור רוזנמן: בניגוד למדינה או למקומות שבהם קיים הסכם קיבוצי מיטיב, שמאפשר לעשות חלקיות ימי חופשה, ככלל חוק חופשה שנתית לא מדבר על חלק מיום חופשה.

<אור רוזנמן: הוא מדבר על ימים מלאים.

דוד ביטן: הנה, ביטלנו את החוק באופן עקיף עכשיו.

<אור רוזנמן: המשמעות היא של חלק יום חופשה היא לצורך העניין אם עובד יצא לשעתיים וזה נזקף על חשבון ימי החופשה שלו, כלומר נשאר לו 0.8 יום חופשה.

דוד ביטן: נו, אז מה?

<אור רוזנמן: מה הוא יעשה ב-0.8 יום חופשה?

דוד ביטן: בעיה שלו.

דוד ביטן: בעיה של העובד, מה?

<אור רוזנמן: המעסיק יכריח אותו לבוא לשעתיים בבוקר ואז לצאת עם המשפחה ל-0.8 יום, שארית היום.

דוד ביטן: לא יודע, ואולי זה טוב לעובד? אולי.

<אור רוזנמן: אם נשאר לו 0.3, אז הוא יצטרך לבוא ואת יום החופשה שלו הוא יקבל 4 שעות בסוף היום - - -

דוד ביטן: אולי זה טוב לעובד, שהוא יבוא חצי יום?

<אור רוזנמן: המשמעות היא למעשה שזה מנטרל את התכלית של ימי החופשה, כפי שהם נקבעו בחוק - - -

דוד ביטן: אבל זה רק לגבי העניין הזה, לא לגבי כל עניין.

<אור רוזנמן: אבל זה משאיר חלקי ימים שבהם אנחנו לא יודעים לטפל והמשמעות בסופו של דבר היא פגיעה בעובד.

<אור רוזנמן: ולכן אנחנו מתנגדים לחלקיות ימי חופשה.

דוד ביטן: בסדר.

דוד ביטן: שמענו את ההתנגדות שלכם כמה פעמים.

אלי אלאלוף: כן, גברת, משרד המשפטים.

<איה דביר: לי אין בעיה שיהיה ניכוי של חלק מחופשה בשכר, אבל המשמעות ואני כן מצטרפת לדבריו של חברי אור, המשמעות היא שחייבים לבחור מה עושים עם החצי השני בתוך חוק חופשה שנתית, כי אחרת מה שיקרה זה שהעובד ייצא לשעתיים ולא תהיה לו אפשרות לנצל את ה-0.8 הנותרים, כי החוק לא מסדיר את זה.

<איה דביר: החוק לא יכול לשתוק לגבי היתרה.

<איה דביר: אם מחלקים, חייבים לתפור תמונה שלמה, שמאפשרת ניצול של - - -

יואב קיש: אז בואו נתקן את זה בחוק המפלגות ואחרי זה נוביל תיקון בחוק הזה.

<איה דביר: אבל אני אסביר למה זה לא - - -

דוד ביטן: מה את רוצה שיהיה כתוב, בואו נשמע.

<נעה בן שבת: אפשר להגיד שהוא זכאי להיעדר את ההיעדרות הזאת על חשבון החופשה השנתית שלו ביום או בחלק מיום, ויתרת החופשה תעמוד לרשותו לפי חוק חופשה שנתית.

<נעה בן שבת: בעצם אם את אומרת שזה על חשבון חופשה שנתית, ממילא זה משתמע כך.

<נעה בן שבת: ומרגע שזה על חשבון החופשה ואת אומרת שזה יכול להיות גם בחלק מיום, הוא צריך לנצל אותו - - - חלק ממנו.

דוד ביטן: ברור.

דוד ביטן: עד חצי יום זה בסדר.

<איה דביר: אבל איפה את רואה שחובה על המעביד לתת את החלק ה - - -

דוד ביטן: אם הוא הולך לחצי שעה או לשעה, זה יהיה על חשבונו.

<נעה בן שבת: כי זה רק על חשבון החופשה השנתית יש לו את חובתו לתת את החופשה השנתית לפי חוק חופשה שנתית.

אלי אלאלוף: אוקיי.

אלי אלאלוף: כן, גברתי.

<ביין ותד: ביין ותד ממשרד האוצר.

<ביין ותד: בכל הנושא של חלקיות יום לעומת חצאי ימים, מקשה עלינו לאמוד את העלויות התקציביות של ההצעה.

דוד ביטן: עוד פעם?

<ביין ותד: כן.

<ביין ותד: חצי יום אני כל יכולה לבוא ולהגיד - - -

דוד ביטן: אז אמרתי, הנה, הימים - - -

<ביין ותד: אבל בחצי ימים אתה מייצר מצב ש - - -

דוד ביטן: הנה, אבל תקשיבי.

<ביין ותד: שעות, שלישי ימים - - -

דוד ביטן: אני עוד לא ראיתי דבר כזה בחיים.

<ביין ותד: וגם זה מקשה חשבונאית על המעסיק ו - - -

אלי אלאלוף: אני לא מבין, מה אתם צריכים?

דוד ביטן: אני אמרתי, אני מוכן לפשרה - - -

<ביין ותד: ולכן אנחנו גם - - -

אלי אלאלוף: גברתי ותד, אבל אין לנו תלונות - - -

דוד ביטן: אני הבנתי שבאתם-.

דוד ביטן: תראו, הרי לא נסיים.

דוד ביטן: גם אם נעשה עוד 100 ישיבות אתם תבואו בשורה עם אותן טענות, חברה.

<ביין ותד: אז - - -

דוד ביטן: אמרתי לכם, אנחנו לא מתקנים את סמכויות בג"ץ פה.

דוד ביטן: אני מוכן לפשרה נוספת.

דוד ביטן: אם הוא ייקח חצי יום, זה יחול כמו שכתוב פה.

דוד ביטן: אם הוא ייקח פחות מחצי יום, זה יהיה על חשבונו.

דוד ביטן: בסדר?

<ביין ותד: חצי יום הוועדה - - -

דוד ביטן: אז מה אתם רוצים?

דוד ביטן: מה?

דוד ביטן: אם לא, אז עזבו אותי.

דוד ביטן: אני מבקש הצבעה ו - - -

אלי אלאלוף: אבל איפה החישוב של האוצר פה, אני לא מבין.

דוד ביטן: אין שום חישוב.

אלי אלאלוף: אין פה עלות לאוצר.

<נעה בן שבת: אדוני, אני רוצה להזכיר שבדיון הקודם הם הסבירו שהחישוב הוא רק אם הולכים על אותה הצעה שהייתה של משרד המשפטים, לקחת את כל ימי החופשה של בחירת העובד ואותם לאפשר ל - - - בחלוקה לחצאים - - -

אלי אלאלוף: אני מציע ש - - -

<נעה בן שבת: או לקחת לדוגמא את ימי הבחירה - - - ואז יש עלויות וזה לא עלות שנחשבת פה - - -

<ביין ותד: לגבי חצי יום - - - אומדן של חברי מפלגה, אנחנו לא עולים על שישה מיליון שקלים וזה לא מצריך מקור.

<ביין ותד: אם אנחנו הולכים עכשיו על חלקי ימים זה מקשה על האומדן וזה אומר שיש לנו יותר עלויות - - -

יואב קיש: למה?

יואב קיש: פחות.

<נעה בן שבת: לא, סליחה, אני רגע רוצה להזכיר שהחלטת ועדת שרים לענייני חקיקה הייתה שכשמדובר על יום חופשה אתם מאפשרים גם חצי יום חופשה.

<נעה בן שבת: זה היה בהסכמת ועדת השרים לענייני חקיקה, אז אני לא רואה - - -

<ביין ותד: אבל חצי - - -

דוד ביטן: אז אני הולך על זה.

דוד ביטן: אני אומר אם זה חצי יום, נלך לפי הנוסח הזה.

דוד ביטן: אם זה פחות מחצי יום אז זה יהיה על חשבונו.

אלי אלאלוף: אז יש לי הצעה, כדי שנפסיק את - - -

דוד ביטן: ואז אם זה על חשבונו, מה זה מעניין אותנו?

אלי אלאלוף: דוד ברשותך, כדי שנפסיק את הבלבול, בוא נעבור לקריאה ונראה מה כן עובר ומה יתוקן.

אלי אלאלוף: בבקשה.

<נעה בן שבת: הצעת חוק המפלגות, תיקון מספר-.

<נעה בן שבת: לא יודעים מה מספרו.

<נעה בן שבת: היעדרות עובד ביום שבו מתקיימות בחירות מקדימות במפלגה שבה הוא חבר, התשע"ז-2017.

דוד ביטן: לא, הוא לא חבר - - -

אלי אלאלוף: כל מספר שאת הולכת זה לפי ה - - -

<נעה בן שבת: כן, זה היה תיקון מספר 17 לחוק חופשה שנתית.

<נעה בן שבת: עכשיו יהיה תיקון מספר אחר, בגלל שזה לא חוק המפלגות.

<נעה בן שבת: הוספת סעיף 17 ב' בחוק המפלגות, התשנ"ב-1992 (להלן – החוק העיקרי) אחרי סעיף 17 א' יבוא: היעדרות עובד לצורך הצבעה בבחירות מקדימות 17ב.

<נעה בן שבת: (א) עובד שהוא חבר במפלגה זכאי להיעדר מעבודתו ביום שבו מתקיימות במפלגה בחירות מקדימות, ובלבד שמסר למעסיקו הועדה על כך ועל משך ההיעדרות הצפוי 14 ימים מראש לפחות; דין היעדרות לפי סעיף זה כדין חופשה שנתית, אולי אנחנו נצטרך להגיד שהיעדרות לפי סעיף זה תהיה על חשבון ימי החופשה השנתית.

<נעה בן שבת: ואם אין לעובד ימי חופשה - - - רגע, אנחנו רוצים להגיד ביום שבו מסר – אתם רוצים להגביל אותו בחצי יום?

<נעה בן שבת: לא יותר מחצי יום, או שאתם רוצים ל - - - לא לקחת יום.

דוד ביטן: לא, לא, אמרתי.

דוד ביטן: אם הוא לקח חצי יום, אז זה יהיה על חשבון חופשה שנתית.

דוד ביטן: אם הוא לקח פחות, זה רק על חשבון חופשה ללא תשלום.

אלי אלאלוף: ואם הוא לקח יותר?

<קריאה: אפשר לקחת יותר.

<קריאה: אפשר לקחת גם יום - - - כדי להיות פעיל.

אלי אלאלוף: כן, כן.

<ביין ותד: זה יום או חצי יום, כדי לא ל - - -

דוד ביטן: כן, יום או חצי יום זה כדין חופשה שנתית.

דוד ביטן: פחות – זה על חשבונו.

דוד ביטן: הוא רוצה לקחת שעה, זה על חשבונו.

דוד ביטן: זה הכל.

יואב קיש: חל"ת.

<נעה בן שבת: למשך יום או חצי יום - - -

דוד ביטן: הבנת?

דוד ביטן: אז זה פותר לך גם לגבי - - -

<נעה בן שבת: זה יהיה על חשבון החופשה השנתית.

<נעה בן שבת: ואם אין לו - - -

דוד ביטן: כן,אבל פה כאילו אין ימי חופשה.

דוד ביטן: מורידים לו מהמשכורת.

אלי אלאלוף: כן, אבל זה כמו כל ה - - -

דוד ביטן: זה עניין שלו.

דוד ביטן: הוא רוצה לקחת חצי - - -

<נעה בן שבת: ואם אין לעובד ימי חופשה או שההיעדרות היא בחלק הקטן מחצי יום.

<נעה בן שבת: עכשיו יש פה עוד הצעה להגיד שבכל זאת יכול להיות שהעובד יוצא לפריימריז כמה פעמים במפלגתו ואחר כך עובר למפלגה אחרת ויוצא לפריימריז, והשאלה אם צריך - - -

יואב קיש: יהיו אולי שלושה כאלה.

יואב קיש: בואו, אנחנו מתעסקים בשטויות, באמת.

<נעה בן שבת: תיאורטית זה אפשרי.

דוד ביטן: זה בטל ב-60.

יואב קיש: זה בטל ב-60.

יואב קיש: אנחנו עכשיו יושבים ודברים על מקרים שאת יודעת מה, אולי אחד מ-100,000.

אלי אלאלוף: אז ירד?

<נעה בן שבת: אני הבנתי שהחשש הועלה מצד האנשים הנצלנים, בואו נגיד ככה.

<נעה בן שבת: תוכלו להסביר את החשש שהצגתם.

אלי אלאלוף: חשוב שנגיד שזה לא יותר מפעמיים בשנה.

<אורלי ישי-גנץ: פעמיים בשנה וככל הנראה גם יהיו ימי בחירות לחברי הכנסת.

<אורלי ישי-גנץ: זאת אומרת לגבי מפלגת העבודה, למצער, יש לנו לפחות שלושה ימים השנה ככל הנראה.

דוד ביטן: אבל זה חד פעמי, זה לא כל החיים.

<אורלי ישי-גנץ: לא בטוח.

<אורלי ישי-גנץ: אבל יכול להיות מצב - - -

יואב קיש: לא בטוח שזה יהיה השנה.

דוד ביטן: יש לי הפתעה בשבילך, הבחירות יהיו רק בעוד שנתיים אחרי התוצאות האלה.

דוד ביטן: למה גם כחלון לא רוצה בחירות.

<נעה בן שבת: אז אתם רוצים להגיד שזה לא יהיה יותר משני ימי חופשה בשנה?

דוד ביטן: לא.

דוד ביטן: לא, לא.

<נעה בן שבת: או שאתם בכלל לא רוצים הגבלה.

דוד ביטן: לא, בלי הגבלה.

דוד ביטן: מה זה חשוב, זה על חשבונו, מה זה מעניין?

<נעה בן שבת: זה על חשבונו, אבל מצד שני המעסיק נותן לו להיעדר.

מאיר כהן: אני רוצה הסתייגות בעל פה פה.

דוד ביטן: איפה, מה אתה רוצה?

מאיר כהן: אני רוצה הסתייגות בעל פה – לא לקחת יותר מיום אחד בשנה.

דוד ביטן: למה?

מאיר כהן: ככה.

דוד ביטן: הנה, עכשיו היו להם שניים.

מאיר כהן: שיהיה להם.

מאיר כהן: אני מתנגד.

איתן ברושי: לא, אבל יום זה יום שלם, אתם דיברתם על חלקי יום.

מאיר כהן: אם הוא לוקח שני חצאים, אז בסדר.

דוד ביטן: אבל יום אחד בשנה זה לא מספיק.

מאיר כהן: שני חצאים זה מספיק.

מאיר כהן: לא צריך יומיים.

דוד ביטן: לא, יום אחד בשנה זה לא משנה אם זה חצי או שעה.

דוד ביטן: הוא יכול להשתמש בזה פעם אחת.

<נעה בן שבת: על חשבון החופשה השנתית.

<נעה בן שבת: מה שאתה אומר זה רק על חשבון החופשה השנתית.

<נעה בן שבת: על חשבונו הוא יכול לקחת - - -

דוד ביטן: זו הסתייגות שאנחנו לא מוכנים לה.

דוד ביטן: אני מוכן שיהיו יומיים בשנה, אין לי בעיה.

דוד ביטן: עד יומיים בשנה.

דוד ביטן: אם אתה מוכן עד יומיים בשנה - - -

מאיר כהן: לא, לא.

מאיר כהן: יום בשנה.

דוד ביטן: אז נצביע על ההסתייגות, מה אני אעשה.

<נעה בן שבת: או שהעובד נעדר מכוח סעיף זה יותר מיומיים בשנה אחת על חשבון החופשה השנתית, אז דינה כדין חופשה ללא תשלום או היעדרות ללא תשלומים אם הוא לוקח חלק מיום - - -

דוד ביטן: יותר מיום.

דוד ביטן: אם הוא נעדר יותר מיומיים.

<נעה בן שבת: נכון.

דוד ביטן: בסדר.

<נעה בן שבת: או הוא נעדר בחלק מיום שהוא קטן מחצי יום.

דוד ביטן: חלק שהוא קטן מחצי יום, כן.

<נעה בן שבת: או שהוא נעדר - - -

דוד ביטן: זה גם לא מספק אותך?

<נעה בן שבת: או שאין לו ימי חופשה.

<אורלי ישי-גנץ: המשמעות היא שבחל"ת הוא יכול להיעדר כמה שירצה.

מאיר כהן: אני חושב שזה יותר מדי.

דוד ביטן: לא, יהיה, עזוב אותך.

דוד ביטן: מעשית זה לא יהיה, נו.

מאיר כהן: - - - חגיגה.

מאיר כהן: זה לא מכובד.

דוד ביטן: אבל מעשית זה לא יהיה.

דוד ביטן: סתם.

מאיר כהן: זה לא מכובד.

<אורלי ישי-גנץ: סליחה, אני מבקשת לחדד בתוך הנוסח, - - - שהעובד ינצל חצי יום - - -

אלי אלאלוף: למה שלא יהיה יום בשנה?

דוד ביטן: יום בשנה זה מעט.

דוד ביטן: ראית, עכשיו היה להם יומיים.

דוד ביטן: אין מה לעשות.

<אורלי ישי-גנץ: סליחה, ברצותכם, אני מתנצלת, בהדבק הדברים, אם אדוני אומר - - -

דוד ביטן: זה יכול לקרות רק לליכודינקים החדשים, אלה שמתפקדים למרץ ועובדים לליכוד.

דוד ביטן: רק אלה יכולים, אתה מבין?

מאיר כהן: כמה כאלה יש?

דוד ביטן: יש, יש.

דוד ביטן: מתפקדים ערבים.

אלי אלאלוף: אתה החלק ההומוריסטי שלנו.

דוד ביטן: ערבים מתפקדים.

<אורלי ישי-גנץ: כבוד יושב הראש ציין וגם כבוד חבר הכנסת ביטן אמר, אם בכל מקרה אין הדבר מיושם מבחינה מעשית, אז מדוע שלא ניצור איזה שהוא סדר בניסוח, כי המשמעות שכרגע עורכת הדין בן שבת ציינה, הינה שאפשר שהעובד ייקח את זה ללא הגבלה.

<אורלי ישי-גנץ: אז אם אפשר רבותי, רק לעשות סדר דברים, שיהיה ברור שגם לגבי החל"ת לא מדובר על-.

<אורלי ישי-גנץ: פשוט לקבוע כמה ימים.

<נעה בן שבת: אני לא הבנתי שיש איזו כוונה לבדל - - -

אלי אלאלוף: בואו, אני - - -

דוד ביטן: אמרנו, יומיים בשנה.

<נעה בן שבת: רגע, אתם רוצים להפעיל גם את החל"ת?

דוד ביטן: אמרתי יומיים בשנה.

יואב קיש: מספיק, מספיק.

<נעה בן שבת: סליחה רק רגע, אני רק רוצה להבין.

<נעה בן שבת: אני הבנתי שההגבלה של היומיים שאתם מדברים עליהם זה הגבלה כשמדובר בחופשה שנתית, על חשבון החופשה השנתית שצבורה לו.

יואב קיש: נכון.

<נעה בן שבת: אם כוונתכם היא ש - - -

דוד ביטן: אין לי בעיה.

דוד ביטן: שאי אפשר לקחת יותר מיומיים, לא על חשבון זה ולא על חשבון זה.

<נעה בן שבת: אוקיי.

<אורלי ישי-גנץ: תודה רבה.

דוד ביטן: בסדר.

אלי אלאלוף: מזל שאתה מבין את זה.

אלי אלאלוף: אני לא מבין כלום בכל מה שאתם מדברים.

דוד ביטן: יכול להיות נגיד בליכוד, יום אחד בוחרים את יושב הראש ואחרי זה יש את הבחירות לכנסת.

דוד ביטן: אז יכול להיות יומיים.

אלי אלאלוף: היושב ראש זה לא פריימריז.

<נעה בן שבת: יומיים לעבודה.

דוד ביטן: אלה יודעים להסתדר.

אלי אלאלוף: רק שנייה, בבקשה תתנו לסיים את הקריאה.

אלי אלאלוף: בואו נגמור.

אלי אלאלוף: אני בינתיים מנהל.

אלי אלאלוף: יש לי דבר אחד בינתיים, זה ניהול הישיבה.

אלי אלאלוף: בואי תסיימי ואחר כך נחזור להערה שלך.

<נעה בן שבת: (ב1) הוראות - הייתה פה בקשה להחריג באיזו שהיא צורה את עובדי החינוך.

אלי אלאלוף: כן.

<נעה בן שבת: כשאנחנו מדברים פה מורים, על גננות וסייעות.

יואב קיש: אבל זה לא מוחרג.

דוד ביטן: לא, יש, יש.

<נעה בן שבת: אז זה בהחרגה בחינוך (ב1): הוראות סעיף קטן (א) יחולו לעניין עובד חינוך בכפוף להליכי אישור חופשה הנהוגים לגביו.

<נעה בן שבת: זאת אומרת אם בתקנון השירות יגידו שביום פריימריז מותר לו לצאת לשעה ולחזור או לעשות משהו - - -

יואב קיש: בסדר, אין בעיה.

יואב קיש: מחריגים את החינוך בהתאם.

<נעה בן שבת: אז הוא יוכל לצאת.

<נעה בן שבת: אנחנו לא רוצים להחריג את - - -

דוד ביטן: עובד חינוך, לא רק בשירות המדינה גם ברשויות, בכל מקום, נכון?

דוד ביטן: מה זה עובד חינוך?

<נעה בן שבת: עובד חינוך – ההגדרה שלו פה היא שמדובר בעובד הוראה.

<נעה בן שבת: אולי צריך להגיד עובד הוראה, גננת, לרבות סייעת בגן הילדים.

<נעה בן שבת: סייעת בדרך כלל לא נחשבת עובד חינוך, ורק לצורך הסעיף הזה נגיד עובד הוראה וגננת לרבות סייעת.

דוד ביטן: טוב.

דוד ביטן: לא, מה זה?

יואב קיש: כתוב לרבות גננת וסייעת.

דוד ביטן: במעונות?

<נעה בן שבת: כן, אנחנו רק נשנה את זה, נגיד שעובד חינוך וגננת הם עובדי חינוך יותר מסורתיים והסייעת היא בהחרגה לרבות.

דוד ביטן: בסדר.

<נעה בן שבת: אנחנו לא כללנו פה, בדיון הקודם הזכירו גם את העובדים בסגל האקדמי, שזה - - -

דוד ביטן: לא, אני מציע - - -

<נעה בן שבת: הסגל האקדמי התברר שאין בעיה איתם, הם לא משאירים כיתה של ילדים.

<אורלי ישי-גנץ: אין קושי.

דוד ביטן: לא רק בגן ילדים גם במעונות, כי למשל במעונות ויצ"ו או מעונות נעמ"ת, הם יכולים ללכת אם הם רוצים.

<נעה בן שבת: הם יכולים ללכת ככל שאנחנו לא מחריגים אותם ולא דורשים - - -

דוד ביטן: לא, אבל אז תצייני, למשל אם הוא עובד נעמ"ת – בחירות במפלגת עבודה – בסדר?

דוד ביטן: הוא עובד נעמ"ת, אז לכאורה הוא יכול ללכת, אבל באותה צורה, זה לא משנה, לא רק גן ילדים.

<נעה בן שבת: נכון.

<נעה בן שבת: - - - שיש גם לגביהם, אולי משרד העבודה יכול להתייחס.

דוד ביטן: זה לא משנה, זה לא רק בשביל הליכוד פה.

אלי אלאלוף: חברה, חברה.

אלי אלאלוף: אי אפשר להשיג איתכם שקט?

דוד ביטן: אפשר.

<דין ליבנה: אני לא יודע אם המושג גננת כולל את המטפלות במעונות היום.

אלי אלאלוף: אז בואו נרשום אותן וזהו, חבל על הזמן.

דוד ביטן: אמרנו לה להכניס את זה, אבל מה שתרצו.

דוד ביטן: אין בעיה.

דוד ביטן: הנה, פה אני חושב שאין חוק ש - - -

אלי אלאלוף: אז לא, אני מבקש לסיים את הקריאה ואחר כך תרצו לתקן – נתקן.

<נעה בן שבת: אדוני, יש פה עוד פעם הערה שמשרד המשפטים ביקש להעיר.

דוד ביטן: באיזה סעיף?

<נעה בן שבת: לסעיף הקודם הוא ביקש להעיר שההיעדרות, כשמדובר על היעדרות על חשבון החופשה השנתית, עוד לא נגרעת מהעובד הזכות לנצל את חצי היום האחר שלו.

<נעה בן שבת: אני חושבת שהדברים האלה עולים מתוך זה שאנחנו אומרים שהניצול הוא של חצי יום על חשבון החופשה השנתית.

דוד ביטן: תקני להם.

דוד ביטן: אני אוהב את משרד המשפטים.

<נעה בן שבת: אני חושבת שזה רק מסרבל.

<נעה בן שבת: אם אתם מבקשים להכניס את זה, אז ננסה אולי למצוא נוסח.

דוד ביטן: אנחנו בעד משרד המשפטים.

<נעה בן שבת: זה רק על חשבון, נכון, אנחנו גם - - -

דוד ביטן: תמיד אני בעדם.

דוד ביטן: לא חייב לקבל את כל ההערות, אבל אני בעדם.

<נעה בן שבת: על חשבון אומר שאת השאר הוא יכול לנצל את היתרה לפי חוק חופשה שנתית.

<נעה בן שבת: אין טעם לסרבל.

אלי אלאלוף: רגע, רגע, אי אפשר.

אלי אלאלוף: בואו תאפשרו ליועצת לסיים את דבריה או שלא יהיה פה סדר.

אלי אלאלוף: חברה, מספיק.

<נעה בן שבת: הבקשה היא להגיד מה ייעשה בחצי היום הנותר של העובד, אם הוא לקח חצי יום.

<נעה בן שבת: אני חושבת שפה זה הסבר של משהו שהוא לא טעון הסבר, בגלל שאנחנו מדברים פה על כך שהוא זכאי לקחת את היום על חשבון החופשה השנתית שלו - - -

אלי אלאלוף: אז לא יהיה - - -

<נעה בן שבת: לא צריך ללכת ולסרבל פה את ההוראות.

<נעה בן שבת: החופשה השנתית - - -

אלי אלאלוף: אוקיי, מקובל.

אלי אלאלוף: תתנו לה לסיים את הקריאה.

אלי אלאלוף: אחר כך אם יש הערות נוסיף.

<נעה בן שבת: (ב) מעסיק ישמור בסוד מידע שמסר לו העובד לגבי היעדרות כאמור בסעיף קטן (א), לא יגלה מידע כאמור ולא יעשה בו כל שימוש, ובכלל זה לא ירשום בפנקס חופשה כל פרט לגבי המפלגה שבה נערכו הבחירות המקדימות.

<נעה בן שבת: (ג) לעניין סעיף זה – "בחירות מקדימות" – בחירות לבחירת מועמדי המפלגה לתפקיד יושב ראש המפלגה או חבר הכנסת; "חופשה שנתית" ו"פנקס חופשה" – כמשמעותם לפי חוק חופשה שנתית התשי"א-1951" "עובד חינוך"- עובד הוראה וגננת, לרבות סייעת בגן ילדים ומטפלת במעון יום".

<נעה בן שבת: ועכשיו "תיקון סעיף 28יח2 בסעיף 28יח2(א) לחוק העיקרי, בסופו יבוא "נמסרה הודעה כאמור, יפרסם הרשם באתר האינטרנט שלו מידע על מועד הבחירות המקדימות של המפלגה, כפי שנמסר לו בהודעה".

<נעה בן שבת: אם לא נמסר לו, ממילא אין לו מה לפרסם.

<נעה בן שבת: הוא תלוי בהודעה שנמסרת לו.

<נעה בן שבת: וכמו שאמרנו, יש הגבלה של יומיים בשנה.

<נעה בן שבת: יש פה הסתייגות של יום בשנה והיו לכם הסתייגויות נוספות לגבי ה - - -

אלי אלאלוף: אתה רוצה להצביע על ההסתייגות?

דוד ביטן: אמרנו פשרות על הכל.

<נעה בן שבת: היו לכם שתי הסתייגויות נוספות.

<נעה בן שבת: אחת, ביקשתם שההודעה תהיה 30 ימים מראש ולא 14 ימים.

דוד ביטן: נו, 30 זה הרבה.

אלי אלאלוף: אפשר להוריד את זה.

אלי אלאלוף: - - - זה יום בשנה או יומיים.

אלי אלאלוף: אז מי בעד ההסתייגות של מאיר כהן?

אלי אלאלוף: מי נגד?

מאיר כהן: אני בעד, סליחה.

דוד ביטן: אתה רואה, אתה לא מאמין בהסתייגות.

מאיר כהן: לא, אני מאמין בזה שאני יוצא בשש מדימונה.

<נעה בן שבת: הייתה לך הסתייגות שאתה אמרת שבתנאי שזה לא יתקיים פעם אחת בשנתיים, אבל אתה אומר פעם בשנה - - -

דוד ביטן: מאיר, אני מציע שאת ההסתייגות תעשה כהסתייגות דיבור.

מאיר כהן: יאללה, נו.

דוד ביטן: אז זהו, לא כהסתייגות להצבעה.

יואב קיש: אז הורדת?

<נעה בן שבת: אז עכשיו תצביעו על ההסתייגות.

אלי אלאלוף: הסתייגות.

אלי אלאלוף: הצבענו.

אלי אלאלוף: בעד – מיעוט

אלי אלאלוף: נמנעים – אין ההסתייגות לא נתקבלה

<נעה בן שבת: כרגע הצבענו על זה כהסתייגות.

<נעה בן שבת: זה עולה כהסתייגות למליאה.

דוד ביטן: תעשה הסתייגות דיבור, נו.

<נעה בן שבת: תוכל במליאה לוותר על זה.

מאיר כהן: אוקיי, במליאה.

אלי אלאלוף: אוקיי, כן בבקשה.

אלי אלאלוף: שם לפרוטוקול.

<דין ליבנה: דין ליבנה, היועץ המשפטי, ועדת הבחירות.

<דין ליבנה: סעיף 28יח2 מדבר על הודעה לרשם המפלגות על כל בחירות מקדימות שמתקיימות במפלגה, לרבות בחירות מקדימות לתפקידים של שר, ראש רשות מקומית - - -

<נעה בן שבת: וגם עוד תפקידים.

<דין ליבנה: החשש שלי זה שאם כל הודעה כזאת תפורסם באתר של רשם המפלגות, יחשבו שהזכות קיימת ל - - -

דוד ביטן: אין, אין דבר כזה.

<דין ליבנה: לכן נחייב אותם לפרסם רק בחירות מקדימות ש - - -

<נעה בן שבת: רק את ההודעות המסוימות שהן - - -

יואב קיש: בסדר, ברור, ברור.

אלי אלאלוף: אוקיי.

דוד ביטן: מצוין.

דוד ביטן: נציג של מי אתה?

<דין ליבנה: ועדת הבחירות.

אלי אלאלוף: אוקיי.

אלי אלאלוף: סיימת את הקריאה?

<נעה בן שבת: כן.

<נעה בן שבת: אז אנחנו רק מזכירים – אנחנו אומרים החופשה השנתית תוכל להילקח כיום או חצי יום וזה רק על חשבון החופשה השנתית.

<נעה בן שבת: את החלק הנותר הוא יוכל לנצל לפי חופשה שנתית, בלי הגבלות לגבי הניצול של החלק, של היום ה - - -

דוד ביטן: אני חושב שהגענו לפשרה טובה.

דוד ביטן: נכון?

<נעה בן שבת: אנחנו אומרים שבסך הכל לא יותר מיומיים - - -

דוד ביטן: אז תנו לנו ציון לשבח, אני מבקש מכם.

<נעה בן שבת: בשנה, בין אם בדרך הזאת ובין אם בדרך האחרת.

<נעה בן שבת: כלומר בין אם על חשבון העובד ובין אם על חשבון החופשה השנתית.

<נעה בן שבת: יש פה הסתייגות של חבר הכנסת מאיר כהן ואם ההיעדרות היא במשך שהוא קטן מחצי יום חופשה או שאין לעובד ימי חופשה, אז דינה כדין חופשה ללא תשלום.

אלי אלאלוף: אוקיי.

אלי אלאלוף: אפשר לעבור להצבעה?

<מיכל שמואלי: סליחה, עוד הערה.

אלי אלאלוף: כן, בבקשה.

<מיכל שמואלי: מיכל שמואלי מרשם המפלגות.

<מיכל שמואלי: לא הייתי בדיון הקודם.

<מיכל שמואלי: יכול להיות שפספסתי משהו, אבל בנוסח הקודם מופיע שבהם הוא זכאי להצביע וכאן אין את ה - - -

<נעה בן שבת: נכון, אשר בהם זכאי העובד להצביע.

<נעה בן שבת: אוקיי, במפלגה בחירות מקדימות שבהן הוא זכאי להצביע.

<אור רוזנמן: נעה, השאלה אם זה לא יגרום למעסיק לדרוש - - -

אלי אלאלוף: לא, לא, לא.

<קריאה: לא, זה לא יהיה בפתק?

אלי אלאלוף: לא, יש גבול.

אלי אלאלוף: מי בעד?

אלי אלאלוף: מי נגד?

אלי אלאלוף: בעד – רוב

אלי אלאלוף: נמנעים – אין הצעת חוק חופשה שנתית (תיקון מס' 17) (חופשה ביום שמתקיימות בו בחירות מקדימות במפלגה שבה העובד חבר), התשע"ז-2017, נתקבלה.

אלי אלאלוף: החוק עבר.

אלי אלאלוף: אושר.

אלי אלאלוף: הישיבה נעולה.

<אור רוזנמן: סליחה אדוני, אני מציע להסמיך את היועצת המשפטית לסגור את הניסוח לגבי הנוסח.

אלי אלאלוף: זה גם אם לא אומרים.

אלי אלאלוף: תודה רבה, הישיבה נעולה.